13/10/2017 | Administración LocalMunicipal
Ames
Convocatoria do proceso selectivo para selección e contratación dun responsable de brigada para formación dunha brigada de xestión e repoboación forestal e creación dunha bolsa de traballo de responsable de brigadas de xestión e repoboación forestal

Por resolución desta Alcaldía núm.2326/2017, de 5 de outubro, resolveuse a aprobación das bases da convocatoria para a selección e contratación dun (1) responsable de brigada para a formación dunha brigada de xestión e repoboación forestal do Concello de Ames, cunha operatividade de 4 meses, e a creación dunha bolsa de traballo de responsables de brigadas de xestión e repoboación forestal do Concello de Ames, e que se transcriben a continuación: As presentes bases teñen como obxecto regular un procedemento para a selección e contratación dun (1) responsable de brigada para a formación dunha brigada de xestión e repoboación forestal do Concello de Ames, cunha operatividade de 4 meses, e a creación dunha bolsa de traballo de responsables de brigadas de xestión e repoboación forestal do Concello de Ames. A creación desta bolsa anulará calquera outra que puidera existir no Concello de características similares. Causas: formación dunha brigada de xestión e repoboación forestal do Concello de Ames. Tipo de Contrato: contrato laboral temporal por obra ou servizo determinado Denominación da obra o servizo: Brigada de xestión e repoboación forestal do Concello de Ames Duración do Contrato: 4 meses Área de adscrición: concellaría de Medio Ambiente. Contido Funcional da Brigada: Repoboacións Forestais Caracterización do terreo a repoboar Selección de planta. Proposta de plan de repoboación Execución da plantación: preparación do terreo; fertilización, plantación e protección das plantas. Seguimento das plantación: talas de formación e clareos; rozas reposición de marrs, recepados e tratamentos fitosanitarios. Xestión forestal e actuación veciñais- Difusión do plan de actuación de medidas preventivas do PMPDIF do Concello de Ames mediante repoboación con frondosas caducifolias. Actualización das faixas secundaria de xestión de biomasa. Xestión e identificación de parcelas e propietarios forestais. Intermediación cos propietarios de terreos incluidos nas faixas: aprobación do plan de repoboación; sinatura e seguimento de convenios. Coordinación dos traballos de tala, responsabilidade do propietarios, cos traballos de plantación, responsabilidade do Concello de Ames. Digitalización de datos Tratamento da información recollida e volcado en base de datos mediante o uso de sistemas de información xeográfica. Actualización de bases de datos. Elaboración de memorias parciais e finais das actuación levadas a cabo. -1 responsable de brigada para a formación dunha brigada de xestión e repoboación forestal. O período de contratación para o responsable de brigada será de 4 meses. Grupo de clasificación profesional (artigo 22.1 do Estatuto dos Traballadores e primeira modificación puntual do convenio colectivo do persoal laboral do Concello de Ames, BOP núm.196, de 17 de outubro de 2016): C1 Nivel: 20 Complemento Específico: 8.083,83 euros/ anuais Total salario: 1.760,48 euros brutos/mensuais Titulación: Enxeñeiro/a de montes, enxeñeiro/a técnico/a forestal, grado en bioloxía, grado en ciencias ambientais, técnico superior en xestión e organización de recursos naturais e paisaxísticos, técnico superior en xestión forestal e do medio natural, técnico en traballos forestais e conservación do medio natural, técnico en aproveitamento e conservación do medio natural ou formación profesional equivalente. Tamén deberán estar en posesión do carné de conducir B. Outros coñecementos: Coñecementos de galego. Para poder tomar parte na presente convocatoria, os aspirantes deberán reunir, antes do remate do prazo de presentación de instancias, os seguintes requisitos: a. Ter a nacionalidade española ou algunha outra que, con arranxo ao disposto no artigo 52 da Lei 2/2015, de 29 de abril, de Emprego Público de Galicia (LEPG), permita o acceso ao emprego público. Deberán estar en posesión dalgunha destas titulacións: Enxeñeiro/a de montes, enxeñeiro/a técnico/a forestal, grado en bioloxía, grado en ciencias ambientais, técnico superior en xestión e organización de recursos naturais e paisaxísticos, técnico superior en xestión forestal e do medio natural, técnico en traballos forestais e conservación do medio natural, técnico en aproveitamento e conservación do medio natural ou formación profesional equivalente e deberán estar en posesión do carné de conducir B. No caso de titulacións obtidas no estranxeiro deberase estar en posesión da credencial que acredite a súa homologación. b. Non haber sido separado mediante expediente disciplinario do servizo de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder ao corpo ou escala de persoal funcionario do que a persoa houbera sido separada ou inhabilitada. No caso de persoal laboral, non haber sido separado mediante expediente disciplinario de ningunha Administración pública ou dos órganos constitucionais ou estatutarios das CCAA, nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder á mesma categoría profesional á que se pertencía. c. No caso de nacionais doutros Estados, non estar inhabilitado ou en situación equivalente, nin haber sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. d. Ter cumpridos os 16 anos e non exceder, no seu caso, da idade máxima de xubilación forzosa. e. Estar en posesión das capacidades e aptitudes físicas e psíquicas que sexan necesarias para o desempeño das correspondentes funcións ou tarefas. f. Estar en posesión do CELGA 3, ou equivalente, ou estar en condicións de obtelo antes do remate do prazo de presentación de instancias. A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten dito coñecemento da Lingua Galega requirido ou estar en condicións de obtelo dentro do prazo de presentación de instancias, deberán realizar unha proba específica de coñecemento de lingua galega, de conformidade ao previsto no terceiro exercicio da fase de oposición reflitido nas bases, e que cualificará ao/á aspirante como apto ou non apto. As solicitudes/instancias para tomar parte no proceso selectivo presentaranse, conforme ao modelo que figura como ANEXO I das presentes bases, no rexistro xeral do Concello, en horario de atención ao público (de 09:00 h. a 14:00 h.), e no prazo de cinco (5) días hábiles contados a partir do día seguinte ao da publicación do anuncio desta convocatoria no BOP da Coruña. Igualmente, ditas solicitudes tamén poderán presentarse por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. Xunto coa dita solicitude/instancia (a presentar segundo modelo do Anexo I, e asinada), os/as aspirantes deberán achegar a seguinte documentación, que deberá presentarse en documento orixinal ou copia debidamente cotexada/compulsada: • Fotocopia do D. N. I. • Fotocopia da titulación esixida no apartado 3. b). • Fotocopia do carné de conducir B. • Declaración xurada de aceptar as bases e de cumprir os requisitos esixidos no apartado 3 das mesmas. • Relación de méritos acompañada dos xustificantes acreditativos dos mesmos. • Xustificante de ter aboados os dereitos de exame. • As persoas discapacitadas deberán facelo constar nas súas instancias sinalando se precisan adaptación das probas. A condición de discapacitado/a acreditarase coa certificación correspondente expedida polo órgano competente. Os dereitos de exame corresponderanse coa tarifa dun grupo C1, que deberán ser aboados obrigatoriamente a través da folla de autoliquidación de taxas, á que se poderá acceder a través da seguinte dirección: http://www.concellodeames. gal/ames_dixital_oficina_virtual_tributaria. php? idioma=es Os dereitos de exame para os grupos anteriores estarán bonificados e terán cota cero nos seguintes casos: persoas con discapacidade igual ou superior ao 33% (para o que deberá presentar o certificado de discapacidade correspondente) e para aquelas que figuren como demandantes de emprego durante o prazo, ao menos, de seis meses anteriores á data da convocatoria das probas selectivas nas que solicite a súa participación (para o que deberá presentar o certificado de períodos de inscrición expedido pola oficina de emprego correspondente). Expirado o prazo de presentación de instancias, a Alcaldía ditará resolución declarando aprobada a lista provisional de admitidos/as e excluídos/as. En dita resolución, que se publicará no taboleiro da sede electrónica e na páxina web do Concello de Ames, indicarase o nome, apelidos e DNI dos admitidos/as e excluídos/as, coas causas da exclusión, e concedendo un prazo de tres (3) días hábiles para a subsanación da documentación necesaria para participar no proceso. No caso de que non existan aspirantes excluídos/as, a lista de admitidos/as quedará aprobada definitivamente sen abrir o prazo de subsanación de documentación. Só se terán en conta para a fase de concurso os méritos aportados dentro do prazo de presentación de solicitudes, non tomándose en consideración os que se acheguen con posterioridade ao remate de dito prazo, que serán considerados como achega de nova de documentación fora de prazo. As reclamacións será aceptadas ou rexeitadas por resolución da Alcaldía, aprobando a lista definitiva de admitidos/as e excluídos/as; na mesma, determinarase o lugar, data e hora de comezo do proceso selectivo, así como a composición definitiva do Tribunal. A referida resolución publicarase no Taboleiro da sede electrónica do Concello de Ames e na paxina web municipal. A selección consistirá nun concurso- oposición: Fase de concurso: O baremo do concurso será a seguinte: a.1) Na Administración local, outras administracións ou en empresas públicas dependentes das mesmas 0,40 puntos/mes completo de traballos a.2) En empresas privadas: 0,30 puntos/mes completo traballado b.1) Na Administración local, outras administracións ou en empresas públicas dependentes das mesmas: 0,20 puntos/mes completo de traballos b.2) En empresas privadas: 0,10 puntos/mes completo traballado Forma de acreditación dos servizos: Fotocopia compulsada do contrato de traballo e certificación de vida laboral, expedida pola Tesourería Xeral da Seguridade Social. Deberá quedar debidamente acreditado o posto de traballo concreto e as funcións desempeñadas. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial. No caso de que a relación fose funcionarial, deberán acreditarse os servizos mediante o nomeamento, a toma de posesión e a certificación da vida laboral expedida pola Tesourería Xeral da Seguridade Social. Se os servizos derivan dunha actividade por conta propia acompañarase obrigatoriamente a copia do contrato de servizo que dera lugar a experiencia alegada e a alta no réxime correspondente. Deberá quedar debidamente acreditado o posto de traballo concreto e a función desempeñada. Non se valorarán as actividades por conta propia nas que non se achegue esta documentación. Non se terán en conta outras formas de acreditación dos servizos e, en ningún caso, un certificado de servizos prestados poderá substituír ao contrato de traballo ou a resolución de nomeamento e toma de posesión. A documentación acreditativa dos servizos realizados deberá achegarse antes do remate do prazo de presentación de solicitudes, a documentación que se presente fora deste prazo será considerada achega de nova documentación fora de prazo e non se terá en conta. a) Por outra das titulacións requiridas no a maiores da presentada como requisito para participar no apartado 3. b), 0,5 puntos por cada unha ata un máximo de 1 punto neste apartado. b) Pola participación en actividades de formación relacionado co contido funcional que se reflicte na base segunda, organizadas ou impartidas polas administracións públicas ou actividades incluídas no plan de formación permanente organizadas polas institucións ou entidades colaboradoras coas Administracións públicas e homologadas por estas, ata un máximo de 1.5 puntos neste apartado. b.1) Por cada curso de 10 a 30 horas: 0,10 puntos b.2) Por cada curso de 31 a 100 horas lectivas: 0,15 puntos b.3) Por cada curso de 101 a 200 horas lectivas: 0,20 puntos. b.4) Por cada curso de 201 a 500 horas lectivas: 0,25 punto. b.5) Por cada curso superior a 500 horas lectivas: 0,30 puntos. c) Pola formación oficial en actividades de formación relacionada co contido funcional que se reflicte na base segunda e que se indican a continuación, ata un máximo de 1.5 puntos neste apartado: c.1) Certificado de profesionalidade en xestión de repoboación forestais e de tratamentos silvícolas: 0,5 puntos. c.2) Certificado de profesionalidade en xestión de aproveitamentos forestais: 0,5 puntos. c.3) Certificado de profesionalidade en control e protección do medio natural: 0,5 puntos. c.4) Certificado de profesionalidade en repoboacións forestais e tratamentos silvícolas: 0,15 puntos. c. 5) Certificado de profesionalidade en aproveitamentos forestais: 0,15 puntos. c.6) Certificado de profesionalidade en actividade auxiliares en aproveitamentos forestais: 0,15 puntos c.7.) Certificado de profesionalidade en actividades auxiliares en conservación e mellora de montes: 0,15 puntos. Forma de acreditación: certificación da entidade que impartiu a formación ou copia compulsada do documento oficial acreditativo da súa realización onde quede acreditada a súa duración e o seu contido e, no seu caso, a súa homologación pola Administración pública correspondente. Se a duración se establece en créditos, cada crédito equivalerá a 10 horas. Primeiro exercicio: De carácter obrigatorio e eliminatorio Consistirá na resolución por escrito dun cuestionario composto por 40 preguntas mais tres de reserva, haberá preguntas tipo test con tres respostas alternativas nas que só unha delas será a correcta, relacionado co contido funcional dos postos e coas materias contidas no temario que figura como Anexo II destas bases. As preguntas de reserva deberán ser contestadas polos aspirantes e utilizaranse para substituír aquelas preguntas do exame inicial que fosen anuladas polo Tribunal, previo acordo motivado ao respecto. Neste suposto, a pregunta anulada do exame inicial terase por non formulada e será substituída pola primeira pregunta de reserva, e así sucesivamente no caso de que houbera mais dunha anulación. O exercicio será determinado polo Tribunal inmediatamente antes da realización do mesmo. O tempo máximo para a realización do exercicio será de 60 minutos. A proba cualificarase de 0 a 10 puntos, debéndose obter unha puntuación mínima de 5 puntos para superalo, correspondendo ao Tribunal determinar cal é o número mínimo de preguntas acertadas para alcanzar esta puntuación mínima, que non ten por que corresponderse necesariamente co 50% das preguntas acertadas e para o que se terá en conta que as respostas incorrectas non restarán puntuación. Segundo exercicio: De carácter obrigatorio e eliminatorio Resolución por escrito dun cuestionario de 10 preguntas de resposta curta, relacionado coas materias establecidas no temario que figura no Anexo II. O cuestionario de 10 preguntas de resposta curta que deberán realizar os aspirantes que se presenten a responsables de brigada, será elixido entre dous propostos polo Tribunal e terá unha duración máxima de 60 minutos. O exercicio será determinado polo Tribunal inmediatamente antes da realización do mesmo. Este cuestionario cualificarase de 0 a 10 puntos, debéndose obter unha puntuación mínima de 5 puntos para superalo, correspondendo ao Tribunal determinar cal é o nivel de coñecementos mínimos necesarios para obter esta puntuación. Terceiro exercicio: Obrigatorio para os que non acrediten estar en posesión do nivel de coñecemento de galego requirido (CELGA 3 ou equivalente). Os/as aspirantes que non acrediten posuír, na data de finalización do prazo de presentación de solicitudes, o nivel de coñecemento do galego requirido, nos termos do previsto no apartado 3. f) das presentes normas, deberán realizar unha proba específica de coñecemento de lingua galega. Dita proba consistirá en traducir un texto (facilitado polo Tribunal, inmediatamente antes de celebrarse a proba), e sen axuda de dicionario, do castelán ao galego. Esta proba terá unha duración máxima de 30 minutos e cualificará ao/á aspirantes como “apto” ou “non apto”, correspondéndolle ao Tribunal determinar o nivel de coñecementos esixido para acadar o resultado de apto; quedando eliminados do proceso selectivo aqueles/as aspirantes que non acaden dita cualificación de apto. Os aspirantes que non acrediten posuír o CELGA correspondente, ou que, alternativamente, non teñan sido declarados aptos na proba específica de galego, non superarán o proceso selectivo e non poderán ser propostos nin para a súa contratación nin para formar parte da bolsa de traballo que se xere. A puntuación final obterase sumando as puntuacións acadadas na fase de oposición e a obtida na fase de concurso. No caso de empate na puntuación total do concurso- oposición terase en conta, prioritariamente, a puntuación obtida na fase de oposición. En caso de que persista o empate, atenderase á primeira letra do primeiro apelido seguindo a orde alfabética aprobada pola Xunta de Galicia que marca a orde de actuación dos aspirantes nos procesos selectivos para o ingreso na Administración Autonómica de Galicia que se deriven da oferta de emprego público correspondente ao ano 2017 (letra “K”, DOG núm.20 de 30/01/2017). Nos apelidos compostos coa preposición de, da, de la, d’. a mesma non será tida en conta (por exemplo: Pablo Esteban Iñurrategui Alustiza. A letra a ter en conta será a “C”). De persistir o empate, atenderase á segunda letra do primeiro apelido, seguindo a orde alfabética anterior, e así ata desfacer o empate; continuando polo segundo apelido e finalmente polo nome. De persistir igualmente o empate, dirimirase por sorteo. O Tribunal poderá dispoñer a incorporación de asesores especialistas. Ditos asesores colaborarán co Tribunal unicamente no exercicio das súas especialidades técnicas, tendo voz pero non voto. O procedemento de actuación do Tribunal axustarase ao establecido nas presentes bases e na normativa aplicable á formación da vontade dos órganos colexiados, tanto na Lei 40/2015, de 1 de outubro, de Réxime Xurídico das Administracións Públicas, como nas demais normas aplicables. Tras a fase de concurso, o Tribunal fará pública a puntuación obtida polos/as candidatos/as no taboleiro de anuncios da sede electrónica e na páxina web do Concello de Ames. Finalizado o proceso selectivo da fase de Oposición, o Tribunal fará pública a puntuación total dos/as candidatos/as, propoñendo a contratación do (1) aspirante que houbera obtido maior puntuación dos presentados. Os aspirantes seguintes, se os houbera, por orden descendente de puntuacións, serán propostos polo Tribunal para formar parte dunha bolsa de traballo de responsable de brigada de xestión e repoboación forestal do Concello de Ames. A Alcaldía-Presidencia resolverá a contratación do/a aspirantes proposto/a polo tribunal, así como a relación de aspirantes que formarán parte dunha bolsa de traballo de responsable de brigadas de xestión e repoboación forestal do Concello de Ames. O Tribunal queda facultado para resolver as dúbidas que se presenten e tomar os acordos necesarios para a boa orde do proceso en todo o non previsto nas bases. As bases mais o anuncio da convocatoria publicaranse no Boletín Oficial da Provincia, na páxina web e no taboleiro de anuncios da sede electrónica do Concello de Ames. Os sucesivos anuncios referentes a este proceso selectivo serán publicados unicamente na páxina web e no taboleiro de anuncios da sede electrónica do Concello de Ames. Así mesmo, poderase obter información en relación con estas bases, a súa convocatoria e cantos actos administrativos se deriven dela e das actuacións do Tribunal no servizo de RRHH do concello. ……….………………….………….……………. con DNI nº ………….……… domicilio a efecto de notificacións en ……………………………………….……. teléfono de contacto ………………………., solicita tomar parte no proceso de selección para a creación dunha brigada de xestión e repoboación forestal do Concello de Ames no posto de Responsable de Brigada convocado polo Concello de Ames, declarando que reúne os requisitos sinalados na base terceira da presente convocatoria, que declara coñecer. Achégase a seguinte documentación; 1. Fotocopia do D. N. I. (Cotexada) 2. Fotocopia da titulación esixida no apartado 3. (Cotexada) 3. Fotocopia carné de conducir B (cotexada) 4. Declaración xurada de aceptar as bases e de cumprir os requisitos esixidos no apartado 3 das mesmas.5. Xustificante de ter aboados os dereitos de exame, ou de estar eximido do seu pago conforme ao apartado 5 das bases.6. Documentación xustificativa dos méritos alegados. Ames, a. de. de 201. Tema 1: Lei 3/2007, de 9 de abril, de prevención e defensa contra os incendios forestais. Tema 2: Lei 7/2012, do 28 de xuño de montes de Galicia. Tema 3: Coñecemento do entorno físico, natural e xeográfico do Concello de Ames. Tema 4: Manual de prevención de riscos laborais para o persoal que traballa na conservación da natureza, persoal de medio ambiente. (http://www.xunta. gal/prevencion-de-riscos-laborais/guias) Tema 5: Plantas invasoras de Galicia: Bioloxía e distribución e métodos de control. Xunta de Galicia. (http://www.ciencias-marinas.uvigo.es/bibliografia_ambiental/plantas/Plantas%20aloctonas/Plantas%20invasoras%20de%20Galicia.pdf) Tema 6*: Cartografía. Determinación dun punto. Representación do terreo. Escalas. Tipos de coordenadas e usos. Orientación no terreo. cartografía dixital. G. P. S. Os sistemas de información xeográfica. Nocións básicas. Tema 7: Decreto 88/2007 polo que se regula o catálogo de especies ameazadas e a súa ampliación mediante o decreto 167/2011 Tema 8: O traballo en equipo: habilidades necesarias para a comunicación eficaz. Estilos de liderazgo e motivación de equipos de traballo. Xestión de conflictos de forma positiva.( https://sede.educacion. gob. es/publiventa/PdfServlet? pdf=VP16417. pdf&area=E) Tema 9*: Ecoloxía e características forestais das quercíneas e das frondosas non quercineas en Galicia. Distribución e importancia económica das mesmas. Tema10*: Técnicas e métodos de repoboación forestal, ventaxas e inconvenintes. Elección de especies e os seus condicionantes. Elección de especies según as líneas que indica o Plan forestalde Galicia. Preparación do terreo e plantación. Labores de mantemento. Tema 11*: Tratamentos silvícolas: rozas, rareos e claras, clareos y claras. Tipos de claras, peso e intensidade das mesmas. Selección de brotes e podas. Maquinaria e ferramentas para estes traballos. Principais tipos e aplicación. Mantemento. Tema 12*: Enfermidades e pragas das principais especies arbóreas. Ciclos biolóxicos. Medidas para combatilas. (*) Este temario correspóndese ao programa específico que rexe as últimas probas selectivas convocadas para o acceso ao corpo de axudantes facultativos da Xunta de Galicia, escala de axentes facultativos medioambientais.(http://egap.xunta. gal/temarios/temariosPorCategoria/2) Ames, 6 de outubro de 2017 O alcalde José M. Miñones Conde